Su matzone

De sos matzones est destinu sumu
chi totu finin in mala manera:
primu faghen sas bamas a bisera1
ispaconende cun sa coa a pumu

poi morin de mossu2 o de piumu
o isbarrados cun nughe3 fiera,
tentos a canes o a matzonera
o in sa tana annegados a fumu.

E si calcunu, po solte o po trassas,
imbetzat, ildentadu e iscunfusu
faghet sa fine trista 'e sas bagassas.

Cando no podet furare piusu,
tand'isconcat, invece 'e puddas rassas
calchi tilingia o calchi carrabbusu.

Su duos de Frealzu 1972

1A bisera: a beffa.
2Mossu: boccone avvelenato.
3Nughe: sas nughes nel gergo pastorale sono esche per volpi. Trattasi di bombolette avvolte nel sego che, azzannate, determinano un’esplosione dilaniando il malcapitato animale.